ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-3453/98

υποβολή: Freddy Blak (PSE) προς την Επιτροπή

(9 Νοεμβρίου 1998)

Θέμα: Χρησιμοποίηση παρασιτοκτόνων

Είναι αδύνατον να ληφθούν από ορισμένα κράτη-μέλη πληροφορίες σχετικά με τη χρησιμοποίηση παρασιτοκτόνων κατά την παραγωγή οπωροκηπευτικών. Στη Δανία και στις Κάτω Χώρες είναι δυνατή η πρόσβαση σε πληροφορίες σχετικά με τη χρησιμοποίηση παρασιτοκτόνων, δεν συμβαίνει όμως το ίδιο και στην περίπτωση, π.χ., της Ισπανίας ή της Ιταλίας.

Υπάρχει το πρόβλημα ότι κατάλοιπα παρασιτοκτόνων έχουν διαπιστωθεί σε φρούτα και λαχανικά που είχαν εισαχθεί στη Δανία από άλλα κράτη-μέλη.

Θα λάβει η Επιτροπή την πρωτοβουλία για τη λήψη μέτρων περιορισμού και ελέγχου της χρησιμοποίησης παρασιτοκτόνων; Μια οδηγία προς την κατεύθυνση αυτή, με πρότυπο την οδηγία για τα νιτρικά άλατα, θα μπορούσε να θέσει την απαίτηση περιορισμού και ελέγχου της χρησιμοποίησης των ουσιών αυτών στα κράτη-μέλη, καθώς και την απαίτηση τα κράτη- μέλη να εκπονήσουν σχετικά προγράμματα δράσης, των οποίων να ελέγχουν και την εφαρμογή.

Είναι εντελώς απαράδεκτο να υπάρχουν τέτοιες διαφορές μεταξύ των κρατών-μελών όσον αφορά τη χρησιμοποίηση παρασιτοκτόνων κατά την παραγωγή οπωροκηπευτικών.

Απάντηση του κ. Fischler εξ ονόματος της Επιτροπής

(25 Νοεμβρίου 1998)

Ο έλεγχος και η μείωση των κινδύνων που αφορούν τα φυτοφάρμακα που χρησιμοποιούνται στη γεωργία, διέπονται κυρίως στο πλαίσιο της οδηγίας 91/414/ΕΟΚ του Συμβουλίου, της 15ης Ιουλίου 1991, όσον αφορά τη διάθεση στην αγορά φυτοφαρμακευτικών προϊόντων(1). Η οδηγία αναφέρει ένα θετικό κατάλογο των αποδεκτών ενεργών ουσιών που θεωρούνται ότι δεν εμπεριέχουν κανένα κίνδυνο για την ανθρώπινη υγεία και την υγεία των ζώων καθώς και για το περιβάλλον, αφού απετέλεσε το αντικείμενο μίας λεπτομερούς αξιολόγησης. Ένα από τα αποτελέσματα του προγράμματος θα είναι η κατάργηση όλων των προϊόντων που δεν πληρούν τις απαιτήσεις υψηλής ασφάλειας που προβλέπονται από την οδηγία. Η έγκριση των διαφόρων φυτοφαρμακευτικών προϊόντων που προορίζονται για ειδικές καλλιέργειες και χρησιμοποιούνται υπό ειδικά ελεγχόμενους όρους, παραμένουν στην αρμοδιότητα των κρατών μελών (αρχή της επικουρικότητας).

Οι μέγιστες περιεκτικότητες σε κατάλοιπα που εφαρμόζονται στα κατάλοιπα των φυτοφαρμάκων επάνω ή μέσα σε διάφορα προϊόντα διατροφής καθορίζονται από τις οδηγίες 76/895/ΕΟΚ (οπωροκηπευτικά)(2), 86/362/ΕΟΚ (σιτηρά)(3) 68/363/EOK(4) και 90/642/ΕΟΚ (προϊόντα φυτικής προέλευσης, συμπεριλαμβανομένων των οπωροκηπευτικών)(5). Από το 1996, υπάρχουν, σε κοινοτική κλίμακα, ετήσια προγράμματα ελέγχου που αφορούν τα κατάλοιπα φυτοφαρμάκων στα τρόφιμα. Τα αποτελέσματα του πρώτου από τα εν λόγω προγράμματα, το 1996, ταξινομήθηκαν πρόσφατα και θα δημοσιευθούν προσεχώς από την Επιτροπή.

(1) ΕΕ L 230 της 18.8.1991.

(2) ΕΕ L 340 της 9.12.1976.

(3) ΕΕ L 221 της 7.8.1986.

(4) ΕΕ L 221 της 7.8.1986.

(5) ΕΕ L 350 της 14.12.1990.
ΓΡΑΠΤΗ ΕΡΩΤΗΣΗ E-3823/98

υποβολή: Concepció Ferrer (PPE) προς την Επιτροπή

(22 Δεκεμβρίου 1998)

Θέμα: Διαδικασίες επίλυσης διαφορών σε βάρος της Ινδίας

Θα μπορούσε άραγε η Επιτροπή να αναφέρει τον αριθμό και το περιεχόμενο των διαδικασιών επίλυσης διαφορών που εφαρμόζονται σε βάρος της Ινδίας στα πλαίσια της ΠΟΕ απο τον Νοέμβριο του 1997 και,επίσης,πόσες διαδικασίες αυτού του τύπου άρχισαν και διεκόπησαν χωρίς να καταλήξουν σε οποιαδήποτε συναινετική λύση;

Απάντηση του Sir Leon Brittan εξ ονόματος της Επιτροπής

(15 Ιανουαρίου 1999)

Η Κοινότητα έχει εισάγει τέσσερεις περιπτώσεις διευθέτησης διαφορών κατά της Ινδίας από το Νοέμβριο του 1997. Όλες ευρίσκονται στο στάδιο διαβουλεύσεων στον Παγκόσμιο Οργανισμό Εμπορίου (ΠΟΕ).

Μέτρα που επηρεάζουν τις εξαγωγές ορισμένων αγαθών, ακατέργαστων δερμάτων (έγγρ. WT/DS120). Η de facto απαγόρευση εξαγωγών δερμάτων από την Ινδία οδήγησε την Κοινότητα να ζητήσει διαβουλεύσεις με τον ΠΟΕ στις 16 Μαρτίου 1998. Έλαβαν χώρα δυο γύροι διαπραγματεύσεων με τον ΠΟΕ αλλά η διαφορά δε διευθετήθηκε φιλικά ακόμα. Η Επιτροπή συνεχίζει να παρακολουθεί το θέμα αυτό στενά. Σε μια συνάντηση που έλαβε χώρα στο Δελχί στις 18 Νοεμβρίου 1998 η Επιτροπή κατέστησε σαφές στην ινδική πλευρά ότι αν δεν υπάρξει σύντομα κάποια κίνηση, η Κοινότητα θα εξετάσει την περίπτωση να ζητήσει τη σύσταση εξεταστικής επιτροπής του ΠΟΕ.

Μέτρα που επηρεάζουν τον τομέα του αυτοκινήτου (έγγρ. WTO/DS146). Οι διαβουλεύσεις με τον ΠΟΕ ζητήθηκαν στις 6 Οκτωβρίου 1998 και έλαβαν χώρα με την ινδική πλευρά στις 2 Δεκεμβρίου 1998 στη Γενεύη. Το υπόψη ινδικό απαγορευτικό καθεστώς εισαγωγών ανταλλακτικών αυτοκινήτων και μη συναρμολογημένων οχημάτων επιβάλει σε ένα κατασκευαστή να χρησιμοποιεί εγχώρια παραγόμενα αγαθά και να εξάγει προϊόντα αυτοκινήτου ορισμένης αξίας. Η Επιτροπή επανεξετάζει τις απαντήσεις των ινδών ενώ ζήτησε συμπληρωματικές πληροφορίες από το Δελχί.

Περιορισμοί επί των εισαγωγών (έγγρ. WT/DS149). Οι διαβουλεύσεις με τον ΠΟΕ ζητήθηκαν στις 29 Οκτωβρίου 1998 και έλαβαν χώρα στις 3 Δεκεμβρίου 1998. Η Κοινότητα θεωρεί ότι η Ινδία έχει εγκρίνει μια σειρά περιορισμών επί των εισαγωγών που, ενδεχομένως, μπορεί να μην είναι δικαιολογημένες από τη γενική συμγωνία δασμών και εμπορίου (GATT) Τα άρθρα XX και XXI που επιτρέπουν στα μέλη να διατηρήσουν τους περιορισμούς επί των εισαγωγών για να προστατεύσουν τη ζωή ή την υγεία ανθρώπων, ζώων ή φυτών, τους εθνικούς θησαυρούς, τους εξαντλούμενους φυσικούς πόρους, ή σημαντικά συμφέροντα ασφάλειας. Η Επιτροπή επανεξετάζει τις απαντήσεις των ινδικών αρχών κατά τις συζητήσεις αυτές.

Μέτρα που επηρεάζουν τους τελωνειακούς δασμούς (έγγρ. WT/DS150). Οι διαβουλεύσεις με τον ΠΟΕ ζητήθηκαν στις 30 Οκτωβρίου 1998 και έλαβαν χώρα στις 2 Δεκεμβρίου 1998. Σύμφωνα με τους υπολογισμούς της Κοινότητας, η αύξηση ορισμένων δασμών είχε ως αποτέλεσμα τη ρωγμή στους παγιοποιημένους δασμούς του ΠΟΕ για περισσότερες από 100 δασμολογικές γραμμές. Η Επιτροπή εκτιμά προς το παρόν τις απαντήσεις των ινδικών αρχών.
ΓΡΑΠΤΗ ΕΡΩΤΗΣΗ E-3425/98

υποβολή: Dietrich Elchlepp (PSE) προς την Επιτροπή

(24 Νοεμβρίου 1998)

Θέμα: Κατανομή των πιστώσεων ενίσχυσης της ΕΕ προς το ομόσπονδο κράτος της Βάδης- Βυρτεμβέργης (Γερμανία)

1. Ποιές πιστώσεις ενίσχυσης διατέθηκαν την περίοδο 1995-1997 από προγράμματα της ΕΕ στη Βάδη-Βυρτεμβέργη;

2. Σε ποιό ύψος, για ποιά προγράμματα και σε ποιούς τόπους;

Συμπληρωματική απάντηση

του κ. Santer εξ ονόματος της Επιτροπής

(25 Φεβρουαρίου 1999)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2779/98

υποβολή: Johanna Maij-Weggen (PPE) προς την Επιτροπή

(14 Σεπτεμβρίου 1998)

Θέμα: Οι εργασίες του ECVAM (Ευρωπαïκού Κέντρου για την Εξακρίβωση της Καταλληλότητας των Εναλλακτικών Μεθόδων) σχετικά με τις εναλλακτικές μεθόδους όσον αφορά τα πειράματα με ζώα

Η σύμβαση του καθηγητού Balls, διευθυντή του ECVAM, ανανεώθηκε πρόσφατα αλλά για δύο μόνο χρόνια ενώ συνήθως οι συμβάσεις του είδους αυτού παρατείνονται για πενταετία.

Τα μέλη της συμβουλευτικής επιστημονικής επιτροπής του ECVAM (ESAC), ανησυχούν έντονα για την πολύ βραχυπρόθεσμη αυτή ανανέωση της εντολής, επειδή φοβούνται ότι θα έχει αρνητικές συνέπειες για τις σημαντικές εργασίες του ECVAM, και κινδυνεύει να παρεξηγηθεί από τη βιομηχανία καλλυντικών.

1. Μπορεί να διευκρινίσει η Επιτροπή ποιές είναι οι απαιτήσεις του ECVAM σχετικά με την εφαρμογή της οδηγίας 76/768/ΕΟΚ και ποιές είναι οι προοπτικές ικανοποιητικών εναλλακτικών μεθόδων έναντι των πειραμάτων που πραγματοποιούνται σε ζώα για την παρασκευή καλλυντικών προϊόντων;

2. Μπορεί να διευκρινίσει η Επιτροπή ποιά ποσά πρόκειται να διατεθούν κατά την επόμενη πενταετία για τις εργασίες αυτές;

3. Είναι διατεθειμένη η Επιτροπή να χορηγήσει στο ECVAM ευρεία εντολή, τούτο δε και από χρηματοδοτική άποψη, επιπλέον δε να παρατείνει την εντολή του καθηγητού Balls για πέντε χρόνια, αντί των δύο;

Απάντηση της κας Cresson Εξ ονόματος της Επιτροπής

(09 Νοεμβρίου 1998)

Το Αξιότιμο Μέλος του Κοινοβουλίου παρακαλείται να ανατρέξει στις απαντήσεις που δόθηκαν από την Επιτροπή στις γραπτές ερωτήσεις E-1979/98 του κ. Vandemeulebroucke και λοιπών(1), E-2428/98 του κ. Fayot(2) και E-2517/98 της κας van Putten(3).

(1) ΕΕ C 135 της 14.5.1999.

(2) βλέπε σελίδα 6.

(3) βλέπε σελίδα 11.
ΓΡΑΠΤΗ ΕΡΩΤΗΣΗ E-3427/98

υποβολή: Αλέξανδρος Αλαβάνος (GUE/NGL) προς την Επιτροπή

(24 Νοεμβρίου 1998)

Θέμα: Επιβολή δασμών εκ μέρους της Τουρκίας στις εισαγωγές βαμβακιού

Η κυβέρνηση της Τουρκίας επέβαλε πρόσφατα δασμό ύψους 35 US cents ανά χιλιόγραμμο στο εκκοκκισμένο βαμβάκι που εισάγεται στην Τουρκία. Η συνθήκη Τελωνειακής Ένωσης προβλέπει ότι τα μέλη έχουν την υποχρέωση να μην επιβάλλουν στις μεταξύ τους συναλλαγές τελωνειακούς δασμούς ή φόρους.

Επειδή η επιβολή αυτού του δασμού έρχεται σε αντίθεση με τις δεσμεύσεις που έχει αναλάβει η Τουρκία απέναντι στην Ευρωπαϊκή Ένωση, ερωτάται η Επιτροπή:

1. Είναι συμβατή η επιβολή του ανωτέρου δασμού με το πνεύμα και το γράμμα της Τελωνειακής Ένωσης;

2. Σε κάθε περίπτωση χρειαζόταν προηγούμενη συννενόηση με την ΕΕ για την επιβολή του δασμού; Έχει υπάρξει τέτοια;

Απάντηση του κυρίουvan den Broek εξ ονόματος της Επιτροπής

(16 Δεκεμβρίου 1998)

Όπως ανέφερε το αξιότιμο μέλος του Κοινοβουλίου, οι τουρκικές αρχές ενέκριναν το διάταγμα αριθ. 23462, με ημερομηνία 13 Σεπτεμβρίου 1998, που καθιερώνει ένα δασμό 35 ευρωλεπτών ανά χιλιόγραμμο στο ακατέργαστο βαμβάκι και συμπληρωματικό τέλος 35 ευρωλεπτών ανά χιλιόγραμμο στις εξαγωγές βαμβακιού. Με ένα άλλο διάταγμα το υπάριθ. 23489, με ημερομηνία 10 Οκτωβρίου 1998, αφαιρέθηκε ο φόρος κατά τις εξαγωγές και ο εισαγωγικός δασμός μειώθηκε από 35 ευρωλεπτά ανά χιλιόγραμμο σε 5.2 %. Τα διατάγματα αυτά ενεκρίθηκαν χωρίς να προηγηθούν διαπραγματεύσεις με την Επιτροπή όπως προβλέπεται για εμπορικά μέτρα αυτού του είδους στα βιομηχανικά προϊόντα με την απόφαση αριθ. 1/95 του συμβουλίου συνεργασίας Κοινότητας-Τουρκίας αναφορικά με την τελωνειακή ένωση.

Η Επιτροπή πιστεύει ότι τα μέτρα που εξακολουθούν να ισχύουν δεν είναι ευθυγραμμισμένα με τις υποχρεώσεις της τελωνειακής ένωσης όπως ορίζεται στο άρθρο 4 της απόφασης αριθ. 1/95 σύμφωνα με την οποία δεν μπορούν να εισαχθούν μεταξύ των δυο μερών νέοι τελωνειακοί δασμοί στις εισαγωγές ή τις εξαγωγές ή άλλες επιβαρύνσεις που έχουν ισοδύναμο αποτέλεσμα.

Η Επιτροπή θα θίξει το θέμα στις τουρκικές αρχές μέσα από τους κατάλληλους διαύλους.
ΓΡΑΠΤΗ ΕΡΩΤΗΣΗ E-3184/98

υποβολή: Jan Lagendijk (V) προς την Επιτροπή

(27 Οκτωβρίου 1998)

Θέμα: Παραβίαση της οδηγίας για τους οικοτόπους, λόγω της κατασκευής υδατοφράκτη στον ποταμό Εμς

Γνωρίζει η Επιτροπή ότι στις 17 Σεπτεμβρίου ε.έ. άρχισε η κατασκευή υδατοφράκτη στον Εμς, κοντά στο Gandersum;

Πως κρίνει η Επιτροπή το γεγονός ότι άρχισαν οι εργασίες κατασκευής του υδατοφράκτη παρά το αίτημα που είχε υποβάλει η Επιτροπή στη γερμανική κυβέρνηση για διαβίβαση πληροφοριών σχετικά με ενδεχόμενη παραβίαση της οδηγίας για τους οικοτόπους και της οδηγίας για την προστασία των αγρίων πτηνών(1);

Έχει λάβει η Επιτροπή τις πληροφορίες που ζήτησε από τις γερμανικές αρχές;

Εάν όχι, είναι διατεθειμένη η Επιτροπή να παραμείνει αδρανής αναμένοντας, ενώ συνεχίζεται η κατασκευή του υδατοφράκτη;

Εντός ποιάς προθεσμίας κρίνει η Επιτροπή, εν προκειμένω, ότι θα ήταν λογικό να λάβει τις πληροφορίες που ζήτησε;

Με βάση τις πληροφορίες που ήδη διαθέτει, θα ήταν διατεθειμένη η Επιτροπή να κινήσει άνευ αναβολής διαδικασία προσφυγής για παράβαση, ούτως ώστε να μην έχει καταστεί ο υδατοφράκτης τετελεσμένο γεγονός σε περίπτωση που αποφασίσει η Επιτροπή να υποβάλει προσφυγή στο Δικαστήριο των Ευρωπαϊκών Κοινοτήτων;

Απάντηση της κ. Bjerregaard εξ ονόματος της Επιτροπής

(13 Νοεμβρίου 1998)

Όπως έχει αναφερθεί στην απάντηση της γραπτής ερώτησης Ε-2382/98 που υπέβαλλε η κυρία Van Putten(2), η κατασκευή φράγματος στον ποταμό Ems των γερμανοολλανδικών συνόρων αποτέλεσε αντικείμενο σειράς παραπόνων. Η Επιτροπή πρόσφατα πληροφορήθηκε ότι οι εργασίες άρχισαν στις 17 Σεπτεμβρίου 1998.

Όπως αναφέρει το Αξιότιμο Μέλος του Κοινοβουλίου, η Επιτροπή κάλεσε τις γερμανικές αρχές να λάβουν θέση σχετικά. Βάσει των ουσιαστικών πληροφοριών που κατέθεσαν οι διαμαρτυρόμενοι, η Επιτροπή πρόσφατα απηύθυνε και νέα επιστολή στις γερμανικές αρχές ζητώντας από αυτές να διατυπώσουν τα σχόλιά τους σχετικά με τις πρόσθετες αυτές πληροφορίες. Η απάντηση αναμένεται ότι θα επιτρέψει την Επιτροπή να αποφασίσει κατά πόσον κρίνεται σκόπιμο να κινήσει τη διαδικασία περί παράβασης βάσει του άρθρου 169 της συνθήκης ΕΚ. Η Επιτροπή δεν έχει μέχρι σήμερα λάβει απάντηση. Ως εκ τούτου δεν έχει λάβει και την αντίστοιχη απόφαση.

Σε περίπτωση διαμαρτυριών που κατά τη γνώμη της Επιτροπής θα μπορούσαν να οδηγήσουν σε κίνηση τη διαδικασία που προβλέπεται για παραβάσεις της κοινοτικής νομοθεσίας, οι εθνικές αρχές καλούνται να εκφράσουν την άποψή τους. Σε ανάλογες περιπτώσεις η Επιτροπή εν γένει αναμένει απάντηση 2 μήνες. Ο ίδιος κανόνας εφαρμόζεται και εν προκειμένω.

Εάν το κράτος μέλος δεν τηρήσει τη σχετική διορία, η Επιτροπή λαμβάνει τα απαραίτητα μέτρα προκειμένου να εξασφαλίσει τον ορθό χειρισμό της υπόθεσης. Αυτό μπορεί να συμπεριλαμβάνει, σε περίπτωση συστηματικής άρνησης της παροχής πληροφοριών, την κίνηση της διαδικασίας περί παράβασης της κοινοτικής νομοθεσίας βάσει του άρθρου 5 της συνθήκης ΕΚ που υποχρεώνει τα κράτη μέλη να λάβουν όλα τα απαραίτητα μέτρα προκειμένου να εξασφαλίσουν την τήρηση των υποχρεώσεων που απορρέουν από τη δράση της Επιτροπής ως θεματοφύλακα της συνθήκης ΕΚ.

(1) Απάντηση στην ερώτηση Ε- 2382/98, βλέπε σελίδα 6.

(2) βλέπε σελίδα 6.
ΓΡΑΠΤΗ ΕΡΩΤΗΣΗ E-2648/98

υποβολή: John McCartin (PPE) προς την Επιτροπή

(1 Σεπτεμβρίου 1998)

Θέμα: Εξαγωγή παραπροïόντων χοιρινών σφαγίων από τη Βόρεια Ιρλανδία

Είναι η Επιτροπή ενήμερη του γεγονότος ότι το Ιρλανδικό Υπουργείο Γεωργίας αρνήθηκε να χορηγήσει άδειες εισαγωγής σε εταιρείες της Ιρλανδίας που επιθυμούσαν εισαγωγή παραπροϊόντων χοιρινών σφαγίων από τη Βόρεια Ιρλανδία, παρά το γεγονός ότι οι αρχές της Βόρειας Ιρλανδίας είχαν διευκρινίσει ότι το εν λόγω υλικό (προερχόμενο από χοίρους) δεν περιλαμβάνεται στην Απόφαση 97/534(1) της Επιτροπής, όπως αυτή τροποποιήθηκε με την Απόφαση 98/248 του Συμβουλίου(2) περί υλικών που παρουσιάζουν κίνδυνο; Δύναται η Επιτροπή να αναφέρει κατά πόσο η άρνηση αυτή είναι αντίθετη με τον κοινοτικό νόμο περί ελευθέρων ανταλλαγών;

Απάντηση του κ. Fischler εξ ονόματος της Επιτροπής

(12 Οκτωβρίου 1998)

Η Επιτροπή δεν είχε υπόψη της, πριν από τη λήψη της ερώτησης του Αξιότιμου Μέλους του Κοινοβουλίου, για τα ειδικά προβλήματα που αφορούν τη διακίνηση παραπροϊόντων χοιρινών σφαγείων από τη Βόρεια Ιρλανδία στην Ιρλανδία. Η Επιτροπή θα επικοινωνήσει με τις εθνικές αρχές για να λάβει λεπτομερείς πληροφορίες για την κατάσταση.

Θα πρέπει να επισημανθεί ότι οι κοινοτικές αποφάσεις που αναφέρονται από το Αξιότιμο Μέλος του Κοινοβουλίου δεν ισχύουν, γιατί δεν εφαρμόζονται για το χοίρειο κρέας ή τα παραπροϊόντα, και σε κάθε περίπτωση η ημερομηνία εφαρμογής έχει παραταθεί μέχρι την 1η Ιανουαρίου 1999 από την τελευταία απόφαση. Στην περίπτωση παραπροϊόντων χοιρινών σφαγίων που είναι κατάλληλα για ανθρώπινη κατανάλωση, η ελεύθερη κυκλοφορία διέπεται από την οδηγία 95/23/ΕΚ του Συμβουλίου, της 22 Ιουνίου 1995 που τροποποιεί την οδηγία 64/433/ΕΟΚ για τους όρους παραγωγής και εμπορίας νωπού κρέατος(3). Άλλες διατάξεις εφαρμόζονται σε προϊόντα που δεν είναι κατάλληλα για ανθρώπινη κατανάλωση.

Μόλις διευκρινισθούν τα βασικά γεγονότα, η Επιτροπή θα εξετάσει εάν η δράση των ιρλανδικών αρχών συνεπάγεται την περαιτέρω παρέμβασή της.

(1) ΕΕ L 216 της 8.8.1997, σελ. 95.

(2) ΕΕ L 102 της 2.4.1998, σελ. 26.

(3) ΕΕ L 243 της 11.10.1995.
ΓΡΑΠΤΗ ΕΡΩΤΗΣΗ P-3404/98

υποβολή: Hiltrud Breyer (V) προς την Επιτροπή

(9 Νοεμβρίου 1998)

Θέμα: Οδηγία περί διαθέσεως στο δίκτυο ηλεκτρικού ρεύματος

1. Σήμερα ισχύουν εντός της ΕΕ δύο μοντέλα που αφορούν την αμοιβή για τη διάθεση στο δίκτυο ηλεκτρικού ρεύματος από ανανεώσιμες πηγές ενέργειας.

Μπορεί η Επιτροπή να ανακοινώσει κατά πόσο αυξήθηκε το ποσοστό των ανανεώσιμων πηγών ενέργειας στην ΟΔΓ κατά τα τελευταία 3 έτη (1994-1997) από την καλύπτουσα το κόστος αμοιβή σύνδεσης για τη διάθεση στο δίκτυο ηλεκτρικού ρεύματος και πόσο στη Μεγάλη Βρετανία από το μοντέλο ποσοστώσεων;

2. Πόσο υψηλές ήσαν κατά το εν λόγω χρονικό διάστημα οι επενδύσεις στην Μ.Β. και στην ΟΔΓ;

3. Ισχύει, ότι το μικρό ποσοστό αιολικής ενέργειας στη Μ.Β., παρά τα σημαντικά γεωγραφικά πλεονεκτήματα, οφείλεται στο γεγονός ότι το μοντέλο ποσοστώσεων επιτρέπει τη στρέβλωση, διότι μετά την κατακύρωση του διαγωνισμού δεν πρέπει να ακολουθήσουν επενδύσεις;

Απάντηση του κου Παπουτσή εξ ονόματος της Επιτροπής

(11 Δεκεμβρίου 1998)

1. Σύμφωνα με τις στατιστικές για τις ανανεώσιμες πηγές ενέργειας στην Κοινότητα που καταρτίστηκαν από την Επιτροπή, το ποσοστό της ηλεκτρικής ενέργειας που παράγεται από τις ανανεώσιμες πηγές ενέργειας, στο οποίο συμπεριλαμβάνεται η υδροηλεκτρική ενέργεια σε μεγάλη κλίμακα, στο σύνολο της εθνικής παραγωγής της Γερμανίας και του Ηνωμένου Βασιλείου ανέρχεται σε:

>ΘΕΣΗ ΠΙΝΑΚΑ>

Δεν διατίθενται ακόμη επίσημα στοιχεία για το έτος 1997.

2. Η Επιτροπή δεν διαθέτει στατιστικά στοιχεία για το σύνολο των επενδύσεων που πραγματοποιήθηκαν στον τομέα των ανανεώσιμων πηγών ενέργειας μεταξύ 1994 και 1997 στη Γερμανία και το Ηνωμένο Βασίλειο. Εντούτοις, η εγκατεστημένη ισχύς (σε μεγαβάτ) για το σύνολο των ανανεώσιμων πηγών ενέργειας έχει αναπτυχθεί κατά τον ακόλουθο τρόπο, σύμφωνα με τις στατιστικές που επισήμως διαθέτει η Επιτροπή:

>ΘΕΣΗ ΠΙΝΑΚΑ>

Σύμφωνα με πληροφορίες που διατίθενται από πηγές της βιομηχανίας, η εγκατεστημένη ισχύς της αιολικής ενέργειας (σε μεγαβάτ) έχει αναπτυχθεί κατά τον ακόλουθο τρόπο:

>ΘΕΣΗ ΠΙΝΑΚΑ>

3. Δεν έχει περιέλθει εις γνώση της Επιτροπής οιαδήποτε απάτη διαπραχθείσα κατά τις διαδικασίες υποβολής προσφορών που διενεργήθηκαν στο πλαίσιο του μηχανισμού υποχρέωσης προμήθειας μη ορυκτών καυσίμωνΌΌ στο Ηνωμένο Βασίλειο. Εντούτοις, όπως φαίνεται από βρετανικές πηγές, πολλά έργα σχετικά με τις ανανεώσιμες πηγές ενέργειας που επελέγησαν κατά την διαδικασία υποβολής προσφορών τελικά δεν εκτελέσθηκαν.
ΓΡΑΠΤΗ ΕΡΩΤΗΣΗ E-3671/98

υποβολή: Gerhard Hager (NI) προς την Επιτροπή

(7 Δεκεμβρίου 1998)

Θέμα: Αποζημίωση των εξόδων ταξιδίου για τους υπάλληλους της ΕΕ

Σύμφωνα με πληροφορίες από τον Τύπο υπάρχουν σχέδια να αυξηθούν οι αποζημιώσεις για τα έξοδα ταξιδίου των υπαλλήλων της ΕΕ μέχρι και 30 %.

1. Αληθεύει πραγματικά η πρόταση για μια παρόμοια αύξηση;

2. Πώς δικαιολογείται αυτή η αύξηση;

3. Ποια μορφή θα έχει συγκεκριμένα η εν λόγω αύξηση;

4. Ποια συμπληρωματική επιβάρυνση θα προκύψει για τον προϋπολογισμό της ΕΕ;

Απάντηση του κ. Liikanen εξ ονόματος της Επιτροπής

(12 Ιανουαρίου 1999)

Αν το Αξιότιμο Μέλος του Κοινοβουλίου ενδιαφέρεται για τα ετήσια έξοδα ταξιδίου, η Επιτροπή δεν προτίθεται να προβεί σε αύξηση των αποζημιώσεων των εξόδων ταξιδίου των ευρωπαίων υπαλλήλων. Οι λεπτομέρειες χορήγησης της αποζημίωσης διαβιβάζονται απευθείας στο Αξιότιμο Μέλος και στη Γενική Γραμματεία του Κοινοβουλίου. Παρά το γεγονός ότι δεν προβλέπεται αύξηση, το συνολικό ποσό που προορίζεται να καλύψει τα έξοδα ταξιδίου θα παρουσιάσει ελαφρά αύξηση το 1998 (κατΌ εκτίμηση 14,3 εκατ. ECU) σε σύγκριση με το 1997 (13,0 εκατ. ECU), λόγω της αύξησης των σιδηροδρομικών τιμών και της πρόσληψης υπαλλήλων με τόπο καταγωγής πιο απομακρυσμένο από τον τόπο διορισμού τους (πρόσληψη λόγω διεύρυνσης).

Αν το Αξιότιμο Μέλος ενδιαφέρεται για τα έξοδα αποστολής των υπαλλήλων, το άρθρο 13 του παραρτήματος VII του Κανονισμού Υπηρεσιακής Κατάστασης προβλέπει ότι τα ποσά της ημερήσιας αποζημίωσης αποστολής μπορούν να τροποποιηθούν από το Συμβούλιο με ειδική πλειοψηφία μετά από πρόταση της Επιτροπής. Η τελευταία αναθεώρηση των αποζημιώσεων αποστολής των υπαλλήλων και του λοιπού προσωπικού των ευρωπαϊκών οργάνων αποφασίσθηκε από το Συμβούλιο πριν από 7 έτη, στις 22 Ιουλίου 1991. Η πρόταση που υπεβλήθη στις 17 Ιουλίου 1998(1) προτείνει αύξηση των αποζημιώσεων αποστολής προκειμένου να ληφθεί υπόψη η αύξηση των τιμών των ξενοδοχείων και εστιατορίων που έχει σημειωθεί από το 1991. Τα προτεινόμενα ποσά είναι κατώτερα εκείνων που εφαρμόζονται από τις εθνικές διοικήσεις και από τους άλλους διεθνείς οργανισμούς. Το Προσχέδιο Προϋπολογισμού (ΠΠ) 1999 προβλέπει ήδη αυτήν την αύξηση για το σύνολο των οργάνων (πλην του Κοινοβουλίου, το οποίο με απόφαση του Προεδρείου του, εφαρμόζει ήδη ίσες ή υψηλότερες αποζημιώσεις σε σχέση με τις προτεινόμενες). Πράγματι πίστωση 8,6 εκατ. ECU ενεγράφη στο κεφάλαιο Α 100(2) αντίστοιχα με τον υπολογισμό της δημοσιονομικής επίπτωσης αυτής της πρότασης.

(1) COM(98)455.

(2) Προσωρινές πιστώσεις υπέρ διαφόρων κονδυλίων του προϋπολογισμού του τίτλου Α7. Δαπάνες συμπληρωματικού προσωπικού και δαπάνες αποκεντρωμένης λειτουργίας. .
ΓΡΑΠΤΗ ΕΡΩΤΗΣΗ E-3513/98

υποβολή: Amedeo Amadeo (NI) προς την Επιτροπή

(25 Νοεμβρίου 1998)

Θέμα: Εμπορεύματα παραποίησης και πειρατικά

Σε σχέση με την "πρόταση κανονισμού (ΕΚ) 3295/94 περί μέτρων απαγόρευσης της ελεύθερης κυκλοφορίας, της εξαγωγής, της επανεξαγωγής και της υπαγωγής υπό καθεστώς αναστολής των εμπορευμάτων παραποίησης/απομίμησης και των αναπαραχθέντων χωρίς άδεια (πειρατικών)" (COM(98)25 τελ. - 98(0018 ACC)(1), πρέπει να υπογραμμισθεί ότι το σύστημα αντιμετωπίζει μια ιδιαίτερη δυσκολία η οποία οφείλεται στο γεγονός ότι σε κοινοτικό επίπεδο οι ρυθμιστικοί κανόνες μπορούν να έχουν μόνο μια ορισμένη εμβέλεια εφαρμογής, ενώ οι διαδικασίες εφαρμογής καθορίζονται από τις εθνικές νομοθεσίες.

Από πλευράς οικονομίας θα μπορούσε η Ευρωπαϊκή Επιτροπή να προβεί σε εναρμόνιση ενόψει της πραγματικής εφαρμογής των κυρίων ρυθμίσεων εντός αυτού του πλαίσιου;

(1) ΕΕ C 108 της 7.4.1998, σελ. 63.
ΓΡΑΠΤΗ ΕΡΩΤΗΣΗ αρ θ. 3523/98 του Amedeo AMADEO προς την Επ τροπή. Αντιστάθμιση για άρνηση επιβίβασης



Επίσημη Εφημερίδα αριθ. C 182 της 28/06/1999 σ. 0091



ΓΡΑΠΤΗ ΕΡΩΤΗΣΗ E-3523/98 υποβολή: Amedeo Amadeo (NI) προς την Επιτροπή (25 Νοεμβρίου 1998) Θέμα: Αντιστάθμιση για άρνηση επιβίβασης Σε σχέση με την "πρόταση κανονισμού (ΕΚ) 295/91 για τη θέσπιση κοινών κανόνων σχετικών με ένα σύστημα αντισταθμιστικών παροχών σε περίπτωση άρνησης επιβίβασης κατά τις τακτικές αεροπορικές μεταφορές" (COM(98)0041 τελ. - 98/022 SYN(1), θα μπορούσε η Επιτροπή να προτείνει μια καθαρή μέθοδο υπολογισμού της αύξησης των αντισταθμιστικών παροχών λόγω άρνησης επιβίβασης, καθώς και διαδικασία διαβουλεύσεων των κρατών μελών και των ενδιαφερομένων μερών πριν από την έγκριση παρομοίων αυξήσεων; (1) ΕΕ C 120 της 18.4.1998, σελ. 18. Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-3511/98, E-3512/98, E-3513/98 και E-3523/98 (04 Φεβρουαρίου 1999) Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.